中秋和韻
作者：葛勝仲
朝代：宋

paragraphs: 凉夜清商半，層空素月初。
騰清來洞戶，委照入蓂空廬。
銀海亭亭上，金波煜煜舒。
纖阿今夕御，少昊昔年墟。
魄射澄瀾倒，光涵脱葉疏。
階蓂生乍足，庭桂落堪鋤。
東鄙人摛藻，西園客燕胥。
未高尤瀲灔，當午更踟躇。
氣挟金飈爽，光從玉宇攄。
鑑圓疑傍架，輪正若依輿。
影挂千林上，明同萬里餘。
雲開無點綴，火退覺虚徐。
滉漾吞星彩，晶熒遡日車。
驚枝翻異鵲，減腦謝遊魚。
田凈瓊初種，窗明雪未除。
胡牀情戀嫪，小舫興勤渠。
珠盛輝兹水，潮高壮尾閭。
傾寒滌肝胃，揚彩媚衣裾。
郡古休敲榜，官閒置簡書。
萬家興釂鼓，愷樂旐維旟。